jasprit bumrah magic, india wins third odi against new zealand by 6 runs
ఆఖర్లో బుమ్రా మ్యాజిక్.. భారత్ థ్రిల్లింగ్ విక్టరీ!
కాన్పూర్ వేదికగా న్యూజిలాండ్‌తో జరిగిన మూడో వన్డేలో భారత్ థ్రిల్లింగ్ విజయాన్ని అందుకుంది. ఆరు పరుగుల తేడాతో గెలుపొంది 2-1 తో సిరీస్‌ను కైవసం చేసుకుంది
TNN | Updated:
Oct 29, 2017, 09:50PM IST
కాన్పూర్ వేదికగా న్యూజిలాండ్&zwnj;తో జరిగిన మూడో వన్డేలో భారత్ థ్రిల్లింగ్ విజయాన్ని అందుకుంది. ఆరు పరుగుల తేడాతో గెలుపొంది 2-1 తో సిరీస్&zwnj;ను కైవసం చేసుకుంది. 338 పరుగుల లక్ష్యాన్ని చేధించే క్రమంలో కివీస్ ఆఖరి ఓవర్లలో తడబడి 333 పరుగులకే పరిమితమైంది. చివరి ఓవర్లో 15 పరుగులు సాధించాల్సిన దశలో బుమ్రా అద్భుతంగా బౌలింగ్ వేశాడు. 9 పరుగులు మాత్రమే ఇచ్చి ఒక వికెట్ తీసి భారత విజయంలో కీలక పాత్ర పోషించాడు. బుమ్రా 47 ఓవర్లో ధోనీతో చక్కటి సమన్వయంతో లాథమ్ (65)ను రనౌట్ చేయడంతో మ్యాచ్ భారత్ వైపు మొగ్గింది.
వాస్తవానికి కివీస్ జట్టు 40 ఓవర్లలో 247/3తో పటిష్టంగా కనిపించింది. ఓపెనర్ కాలిన్ మున్రో ప్రారంభం నుంచే భారత బౌలర్లపై ఎదురు దాడికి దిగాడు. ముఖ్యంగా భువనేశ్వర్&zwnj;ను టార్గెట్ చేసుకొని ఆడి అతడి లయను దెబ్బతీశాడు. 62 బంతుల్లో 7 ఫోర్లు 3 సిక్సర్లతో 75 పరుగులు చేశాడు. కెప్టెన్ విలియమ్సన్&zwnj; (84 బంతుల్లో 64)తో కలిసి రెండో వికెట్&zwnj;కు 109 పరుగులు జోడించాడు. అర్ధ సెంచరీలు సాధించిన వీరిద్దర్నీ చాహల్ పెవిలియన్ చేర్చి భారత్&zwnj;కు బ్రేకిచ్చాడు. కానీ తొలి వన్డేలో భారత్&zwnj;కు విజయాన్ని దూరం చేసిన రాస్ టేలర్ (39), టామ్ లాథమ్ మరోసారి రాణించారు.
లాథమ్ క్రీజులో ఉన్నంత సేపు భారత్ విజయానికి దూరంగా ఉండిపోయింది. కానీ 13 బంతుల్లో 25 పరుగులు అవసరమైన దశలో అతడు రనౌట్ కావడంతో ఆఖర్లో ఉత్కంఠ పెరిగింది. భువీ భారీగా పరుగులు ఇచ్చినప్పటికీ.. బుమ్రా (47/3) అద్భుతంగా రాణించడంతో భారత్ థ్రిల్లింగ్ విజయాన్ని అందుకుంది.
అంతకు ముందు టాస్ ఓడి బ్యాటింగ్ చేసిన భారత జట్టు నిర్ణీత 50 ఓవర్లలో 6 వికెట్ల నష్టానికి 337 పరుగులు చేసింది. రోహిత్ శర్మ (147), విరాట్ కోహ్లి (113) శతకాలతో రాణించారు. 83 పరుగుల వద్ద కోహ్లి వన్డేల్లో 9000 పరుగులు పూర్తి చేసుకున్నాడు. ఒక కేలండర్ ఇయర్లో అత్యధిక శతకాలు బాదిన భారత కెప్టెన్ (6)గా, ఒక ఏడాదిలో అత్యధిక పరుగులు చేసిన కెప్టెన్&zwnj;గా కోహ్లి రికార్డులు నెలకొల్పాడు.